מיאלומה נפוצה הינה מחלה ממאירה של תאים במוח העצם הקרויים תאי פלסמה: אצל אדם בריא תאי הפלסמה מייצרים חלבון הנקרא נוגדן נגד מזהמים שונים בגוף, אך כאשר תאים אלו הופכים סרטניים, נוצרת כמות גדולה של תאים זהים, אשר מייצרים את אותו נוגדן.
כך מצד אחד ישנו תהליך גידול הפוגע בצמיחת תאים נורמליים אחרים, ומצד שני הצטברות הנוגדן במערכת הדם בכמויות גבוהות גורמת לבעיות בריאותיות שונות: המחלה באופן כללי מתאפיינת באנמיה, נזק לעצמות, נזק לכליות ונטייה ללקות בזיהומים.
מהם התסמינים למיאלומה נפוצה?
התסמינים הראשוניים של המחלה הינם לעיתים רבות חולשה וכאבי גב, כאבי עצמות קשים שמתגברים ואינם מרפים, זיהומים חוזרים ונשנים כגון דלקות ריאות חוזרות.
בשל התסמינים שאינם ספציפיים, יש לעתים קושי באבחון המחלה, וחולים לפעמים עוברים בין רופאים רבים לפני שהם מגיעים למומחים בהמטולוגיה שמזהים את התסמינים, ויודעים לחפש את ממצאי המעבדה, המעידים על אנמיה, הפרעה בתפקודי כליות, הפרשת חלבון מוגברת בשתן, עלייה בחלבון בדם.
ד"ר מירב לייבה : "התסמינים הראשוניים של המחלה הינם לעיתים רבות חולשה וכאבי גב, כאבי עצמות קשים שמתגברים ואינם מרפים, זיהומים חוזרים ונשנים כגון דלקת ריאות חוזרת. הצעד הראשון באבחון הוא בדיקת דם פשוטה הבודקת הימצאותו של חלבון חד שבטי בדם".
מומלץ להשלים את הבדיקות על ידי איסוף שתן במהלך 24 שעות, כאשר גם בו תבחן רמת המצאות החלבון החד שבטי בשתן.
באם תוצאות בדיקות אלו מעלות חשד, יש להמשיך בבירור על ידי צילומי עצמות (סקירת שלד) בו לעתים ניתן להבחין בהידללות מסת העצם המתבטאת בנגעים ליטיים "חורים" בעצמות, או בשברים שלא בעקבות חבלה.
ניתן להשלים עם בדיקות הדמייה וביופסיה של מח העצם.
אופייה של המחלה הינו במהלך מתמשך שבו לאחר תגובה מוצלחת לטיפול פעמים רבות המחלה נשנית וקשה יותר לטיפול.
מהם הטיפולים הקיימים למיאלומה נפוצה?
עד לפני מספר שנים, המחלה הוגדרה כמחלה יתומה וקטלנית, עם תוחלת חיים ממוצעת של 2-3 שנים לחולים בה.
לא היו די כלים ברשות הרופאים המטפלים, והטיפול הסטנדרטי שהוצע לחולים כלל טיפול כימותרפיה אגרסיבי שהיה בעל תופעות לוואי קשות ויעילות מוגבלת.
ד"ר מירב לייבה : "בעשור האחרון, חלה התפתחות משמעותית במחקר המחלה ופותחו תרופות חדשות הן לקו הטיפולי הראשון והן למצבים בם המחלה חוזרת, אשר בעקבותיהן עלתה תוחלת החיים הממוצעת של חולי מיאלומה נפוצה ל- 10 שנים ויותר".
השנייה היא שימוש במשלבים.
משלב הינו טיפול המשלב 3 משפחות טיפול שונות.
למשל: מעכבי פרוטאוזום, אימידים, וסטרואידים. כשהרעיון הוא לתקוף את הגידול ממספר מנגנוני פעולה שונים בו זמנית ולהגיע לתגובה עמוקה ומתמשכת.
טיפולים חדשניים בשלבי מחקר שונים, ממשפחות נוספות כגון טיפול ביולוגי מסתמנות כבעלות הבטחה רבה לחולים לאיכות חיים טובה יותר ויעילות גבוה.
המדע תומך בגישה שבה טיפול של משלבים ותגובה עמוקה המתבטאים בירידת תסמינים ומדדים ועשוי להאריך את חיי החולים.
בעקבות ההתקדמות הרבה במחקר והתרופות החדשות אשר פותחו למחלה, ניתן כיום להגדיר כי מיאלומה נפוצה כמחלה כרונית, בה החולים מטופלים על ידי תרופות ממנגנונים שונים, אשר מאפשרות לחולים להילחם במחלה, ובה בעת להמשיך לשמר אורח חיים רגיל ככל הניתן, בעוד הטיפול מאזן את מחלתם ומונע את התקדמות המחלה.
בהמשך תוחלת החיים הממוצעת של חולים המאובחנים כיום צפויה לעלות עוד יותר עקב פיתוח דור חדש נוסף של תרופות ממשפחות טיפול שכבר נמצאות בשימוש וכרגע נמצאים במחקרים קליניים בשלבים מתקדמים.
ד"ר מירב לייבה הינה מומחית בהמטולוגיה, מנהלת השרות וראש מעבדת המחקר למיאלומה נפוצה במערך ההמטולוגי בבית החולים תל השומר.